钦定古今图书集成/明伦汇编/氏族典/第052卷 > 《郑樵通志》 > 《宰相世系表》
## 钦定古今图书集成/明伦汇编/氏族典/第052卷 > 《郑樵通志》 > 《宰相世系表》

韦氏出自风姓。颛顼孙大彭，为夏诸侯，少康之世，封
其别孙元哲于豕韦，其地滑州韦城是也。豕韦、大彭
迭为商伯，周赧王时，始失国，徙居彭城，以国为氏。韦
伯遐二十四世孙孟，为汉楚王傅，去位，徙居鲁国邹
县。孟四世孙贤，汉丞相、扶阳节侯，又徙京兆杜陵生
元成，丞相生宽，宽生育，育生浚，后汉尚书令。生豹，梓
潼太守。生著，东海相。孙胄，魏詹事、安城侯。三子：潜、穆、
愔。潜号西眷，穆号东眷。潜曾孙惠度，后魏中书侍郎。
生千雄，略阳郡守。生郑，字子英，代郡守、兖州刺史。生
瑱，字世珍，后周侍中、平齐惠公，号平齐公。房二子：峻、
师。

东眷韦氏，穆曾孙。楷，晋长乐、清河二郡守。生逵，慕容
垂大长秋卿。生阆，字友观，避地蓟城，后魏太武召为
咸阳太守。时关中大乱，所部独安。明元帝尝曰：“我欲
有臣皆如阆。”当时以为美谈。子孙因自别为阆公房。
二子：范、道珍。

道珍字秦宝，后魏威远将军、扶风、冯翊二郡太守。生
邕，著作郎、谏议大夫。生鸿胄，二子：澄、淹。淹生云，起封
彭城公，因号“彭城公房。”

逍遥公房出自阆。弟子真喜。后魏中侍、冯翊、扶风二
郡守。二子：旭、祉。旭，南幽州刺史。文惠公二子：敻、叔裕。
敻字敬远。后周“逍遥公”，号“逍遥公房。”八子：世康、洸、灌、
颐、仁、基、艺、冲、约。

郧公房：文惠公旭次子叔裕，字孝宽，隋尚书令、郧襄
公。六子：谌、总、寿、霁、津、静，号“郧公房。”

南皮公房，安城侯胄次子愔。愔七代孙景略，后周骠
骑将军、右光禄大夫、青州刺史。生瓒，隋仓部侍郎、尚
书右丞、司农卿、南皮县伯。四子：叔谐、季武、叔谦、季贞，
因号“南皮公房。”瓒从子元逊，从祖弟子述。

驸马房：东眷穆四代孙自璧，自璧四代孙延宾，延宾
三子：璋、福、议、至温，诸子尚主者数人，因号“驸马房”、
“龙门公房。”安成侯胄次子愔，愔生逵，逵六世孙挺杰，
后周抚军将军、平州刺史。二子：遵、通。遵，骠骑大将军、
晋州大总管府长史、龙门县公，因号龙门公房。通生
善嗣。

小逍遥公房出自《东眷。穆》曾孙锺。锺生华，随宋高祖
渡江，居襄阳。生元，以太尉掾召，不赴。二子：祖征，光禄
勋。祖归，宁远长史。祖归三子：纂、阐、叡。纂，南齐司徒记
室参军。曾孙弘瑗，至嗣立，更号“小逍遥公房。”

又有“京兆韦氏。”

韦氏定著九房：一曰西眷，二曰东眷，三曰逍遥公房，四曰郧公房，五曰南皮公房，六曰驸马房，七曰龙门公房，八曰小逍遥公房，九曰京兆韦氏。宰相十四人。

平齐公房有“保衡、弘敏。” 东眷有《方质》。《逍遥》公房有贯之、《处厚》《待价》。郧公房有《巨源》。《南皮》公房有见素。驸马房有温。《龙门》公房有执谊。襄阳有“思谦、嗣立。” 京兆有贻范、昭度。